  Майя Бывальцева 24-тӥ куартолэзе «Огъя Россия» («Единая Россия») партилэн нырысь-валысь куара сётонэз кутскиз. Удмуртилэн тӧроез, партилэн улосвыл ёзэтэзлэн секретарез Александр Бречалов элькунын улӥсьёсты та ужрадэ пыриськыны куриз. Туннэ нуналысен 30-тӥ куартолэзёзь «Огъя Россия» нырысь-валысь куара сётон ужрад ортчытэ. Со Кун думае быръёнъёсы партилэсь кандидатъёссэ юнматыны луонлык сётоз. Куара сётон электрон амалэн ортчоз Александр Бречалов, Удмуртилэн тӧроезКуара сётон понна адями Госуслуги порталын пусйиськемын луыны кулэ. Мылкыдзэс вераны ваньмыз быгато, со понна партилэн ёзчиез ондо луыны кулэ ӧвӧл. Куара сётыны партилэн  луэ, со сяна, усьтэм цифровой участокъёс радъялозы. Ижкарын, кылсярысь, соос Шор площадьын но вузкарон центръёсын ужалозы. Нош праймеризэ Удмуртилэсь пыриськись муртъёслэн лыдметэнызы  тодматскыны луоз. Тодэ вайытом, та нуналъёс Удмуртиын вуоно арын умоятоно-выльдоно интыос понна но  мынэ. Туннэ нуналлы Ижкарысь, Глазкарысь, Сарапулысь, Можгаысь, Воткаысь, Эграысь но Уваысь интыосъя 50 сюрс пала улосчиосмы асьсэлэсь мылкыдзэс веразы ни.  Тегъёс: Ижкар быръёнъёс Удмуртия ЕдинаяРоссия КунДума АлександрБречалов  